เล กง วิญ

เล กง วิญ (เกิด 10 ธันวาคม 1985, ใน เหงะอาน, เวียดนาม) เป็นตำนานกองหน้าชาวเวียดนาม เล่นให้กับทีมชาติเวียดนาม 83 นัด ยิง 51 ประตู ปัจจุบันเป็นกุนซือขัดตาทัพของทีมโฮจิมินห์ซิตีเอฟซี ในเวียดนาม

ประวัติการค้าแข้ง

ซงลัมเหงะอาน
เขาเกิดในเหงะอาน เขาเริ่มต้นชีวิตการค้าแข้งกับทีมซงลัมเหงะอาน และเล่นให้กับทีมดังกล่าวมานานจงกระทั่งเป็นตำนานและดาวซัลโวตลอดกาลของที่นี่

ฮานอย ทีแอนด์ที
เขาได้ตอบรับข้อเสนอของ ฮานอย ทีแอนด์ที ในปี 2008 และได้ย้ายไปเล่นที่นั่นสามฤดูกาลจึงถูกยืมตัว

เลซูส์
เล ได้ย้ายไปร่วมทีมเลซูส์ในโปรตุเกสด้วยสัญญายืมตัวจากฮานอยทีแอนด์ทีในปี 2009 ลงเล่นไป 2 นัด ยิงได้ 1 ประตู

ฮานอยเอฟซี
เลได้ย้ายไปร่วมทีมคู่ปรับของทีแอนด์ทีอย่างฮานอยเอฟซี ในปี 2011 เซ็นสัญญา 3 ปี และยิงไปได้ 11 ประตูจาก 23 นัด

ซงลัมเหงะอาน (ครั้งที่สอง)
เขาได้กลับมาเล่นให้กับสโมสรที่ปั้นเขามาอีกครั้งที่ซงลัมเหงะอานหลังปัดข้อเสนอของทีมจากอินโดนีเซียทิ้ง เขายังไม่ได้ลงเล่นในปีแรกแต่ถูกยืมตัวเสียก่อนโดยคอนซาโดเล ซัปโปโระในญี่ปุ่น

คอนซาโดล ซัปโปโระ
เล ได้ย้ายมาเล่นให้กับ คอนซาโดล ซัปโปโระ ในประเทศญี่ปุ่น ด้วยสัญญายืมตัว และได้ลุยศึกเจทู ในฤดูกาล 2013 แต่ได้ลงเล่นไม่มากนัก โดยยิงไป 2 ประตูจาก 9 นัด

เบกาเม็กซ์บิ่ญเซือง
เลได้เล่นสโมสรสุดท้ายคือเบกาเม็กซ์บิ่ญเซือง เขาได้ทำประตูที่ถือได้ว่าเป็นสถิติเร็วที่สุดของลีกเวียดนามในเวลาเพียงแค่ 10 วินาทีเท่านั้น และในเกมนั้นเขาชนะไป 3-1
และหลังจากนั้นได้ประกาศแขวนสตั๊ดในวัย 30 ปีในปี 2016

ในนามทีมชาติ
เลกงวิญติดทีมชาติครั้งแรกในศึกไทเกอร์คัพ 2004 ในนัดที่ชนะกัมพูชาไป 9-1 และได้เป็นตัวหลักมาตลอด แต่น่าเสียดายที่กลับต้องจอดป้ายในรอบรองชนะเลิศ 

ในปี 2007 เขาได้เล่นร่วมกับทีมชาติในศึกเอเชียนคัพปี 2007 โดยจบเป็นที่สองของกลุ่ม แต่น่าเสียดายที่แพ้อิรักในรอบแปดทีมสุดท้าย

เลกงวิญได้แชมป์กับทีมชาติครั้งแรกในศึกซูซูกิคัพ 2008 โดยการเอาชนะทีมชาติไทย ไปรวมสองนัด 3-2 เขายังได้บอกด้วยว่าประตูตีเสมอของเขาในนัดชิงชนะเลิศปี 2008 นัดที่สอง เป็นประตูที่ดีที่สุดในชีวิตเขาเลยทีเดียว

หลังจากศึกซูซูกิคัพ 2016 ที่พวกเขาต้องแพ้อินโดนีเซียรวมสองนัด 3-4 เขาจึงประกาศอำลาทีมชาติ โดยฝากสถิติลงเล่น 83 นัด ยิงไป 51 ประตู เป็นดาวซัลโวตลอดกาลของฟุตบอลทีมชาติเวียดนาม และถูกยกย่องจากเอเอฟเอฟ ว่าเป็นกองหน้าที่ดีที่สุดตลอดกาลคนหนึ่งของประวัติศาสตร์อาเซียนด้วย

ประตูในนามทีมชาติ

เวียดนามอายุไม่เกิน 23 ปี

เวียดนามชุดใหญ่
Scores and results list Vietnam's goal tally first.

อ้างอิง 

บุคคลจากจังหวัดเหงะอาน
นักฟุตบอลชาวเวียดนาม
นักฟุตบอลทีมชาติเวียดนาม
ผู้เล่นในวี.ลีก ดิวิชัน 1
กองหน้าฟุตบอล
ผู้เล่นในปรีไมราลีกา
ผู้เล่นสโมสรฟุตบอลซงลามเหงะอาน
ผู้เล่นสโมสรฟุตบอลฮานอย
ผู้เล่นฮกไกโด คอนซาโดเล ซัปโปโระ
ผู้เล่นสโมสรฟุตบอลเบกาเม็กซ์บิ่ญเซือง